— Тут два істотныя аспекты. Па-першае, калі гэта ўсё распачыналася, ніводная партыя, ніводны рух, ніводная асоба (акрамя хіба што Мілінкевіча і Лукашэнкі) не думалі, што змогуць рэальна ўдзельнічаць у прэзідэнцкіх выбарах: знойдуць для гэтага рэсурсы, сродкі, якіх не было – і якіх ніхто нікому не збіраўся даваць. Таму думалі не пра тое, як удзельнічаць у выбарах, а як абазначыць удзел у іх, што аблягчала нашу задачу пры перамовах. І мы правялі перамовы не толькі з Калякіным і Лябедзькам, а фактычна з усімі лідэрамі апазіцыі.